rlitschk/wikidir huggingface dataset:
Petar Drentschew (bulg. Петър Дренчев; * 25. April 1977 in Kasanlak) is en bulgaarsch Schachgrootmeester. He hett en Afsluss bun de Nationale Sportakademie vun Bulgarien als Schachtrainer. Sien IM-Titel reck he 2007 un 2011 kreeg he vun de FIDE den Grootmeestertitel. Sien hööchste Elo-Tall reck he mit 2523 in’ Juli 2011. Aktuell (Mai 2013) hett he en Elo-Tall vun 2490 und liggt dormit up Platz 16 vun de bulgaarsch Ranglist. FIDE-Koort Partien vun Drenchev up chessgames.com
Lesley Rosemary Turner Bowrey (* 16. August 1942 in Trangie) is en ehmalge austraalsch Tennisspelerin. Hör gröttste Spood weern de Siege bi de franzöösschen Tennismeesterschapen 1963 un 1965 in dat Stadion Roland Garros in't Daameneenzel. 1964 hör se to dat Austraalsch Team, dat bi de Tweet Utgaav vun den Federation Cup de Sieg halen dee. 1997 wurr se in de International Tennis Hall of Fame upnommen. Finalist Eenzel: 1964, 1967 Düppelsieger: 1964, 1965, 1967 Finalist Düppel: 1963, 1966, 1968, 1976 Sieger in't Mixed: 1962, 1967 Sieger in' Mixed: 1963 Sieger Daameneenzel: 1963 (gegen Ann Haydon Jones), 1965 (gegen Margaret Court) Finalist Eenzel: 1962, 1967 Düppelsieger: 1964, 1965 Mixed finalist: 1962, 1963, 1964 Düppelsieger: 1964 Sieger in' Mixed: 1961, 1964 Düppelsieger: 1961 Finalist Düppel: 1964 Sieger in' Mixed: 1962 WTA-Profil (engelsch) ITF-Profil (engelsch) Fed-Cup-SAtatistik (engelsch) Lesley Turner Bowrey in de „International Tennis Hall of Fame“ (engelsch; mit Bild)
Brotherhood of Man is en britische Popgrupp ut de 1970er Johren, de ut de veer Liddmaten Sandra Stevens, Nicky Stevens, Lee Sheridan un Martin Lee besteiht. Ofschoonst se den glieken Nanaam hebbt, sünd Sandra un Nicky Stevens nich mit’nanner verwandt. Mit dat Leed Save your kisses for me hett de Grupp 1976 dat Eurovisie Songfestival in Den Haag wunnen. Vun’n Stil her weern se dormols to verglieken mit de sweedsche Popgruppe ABBA, de twee Johren vörher wunnen hett. In jemehr Heimat harrn Brotherhood of Man ok dorna wieter Spood un hebbt mit Angelo un Figaro twee wietere Hits rutbröcht, de in de Charts bit op den eersten Platz stegen sünd. Ok vundaag steiht de Grupp noch in Originalbesetten op de Bühne. Se weern to’n Bispeel bi de düütsche Vörutwahl to’n Eurovision Song Contest 2006 as Gäst dorbi. United We Stand Kiss Me, Kiss Your Baby Where Are You Going To My Love Save Your Kisses For Me My Sweet Rosalie Oh Boy (the Mood I’m in) Angelo Figaro Beautiful Lover Middle Of the Night Lighting Flash Offizielle Websteed vun de Grupp (engelsch) Brotherhood of Man bi Discogs.com Interview bi eurovision.de
Maxwell Lemuel „Max“ Roach (* 10. Januar 1924 im Newland Township, North Carolina; † 16. August 2007 in New York City, New York) weer en US-amerikaansch Jazz-Slagtüüchspeler un Komponist. He wurr bekannt as Bebop- un Hard-Bop-Musiker, de mit de bedüüdenst Jazzmusiker as Dizzy Gillespie, Charlie Parker, Duke Ellington, Charles Mingus, Miles Davis un Sonny Rollins uptreden is. Roach gellt as en vun de inflootrieksten Slagtüüchspeler in de Geschichte vun den Jazz. Max Roach weer de Söhn vun Alphonse un Cressie Roach; sien Familie truck nah Brooklyn (New York City) üm, as he veer Johr olt weer. He is in en musikalisch Familie upweussen. Sien Moder weer en Gospelsängerin. He sülvst fung all in fröh Johren an, Signaltrompete in Marching Bands to spelen. Mit teihn Johren speel he Slagtüüch in eenig Gospelbands. He studeer bit to'n Afsluss 1952 an de Manhattan School of Music Kompositschoon un Musiktheorie. Wiels de Tiet weer Roach all gelegentlich in Minton’s Playhouse bi Bands insteegen, bevör he den Platz vun Kenny Clarke in de Band vun Coleman Hawkins (1943) övernehm. 1944 speel he mit Dizzy Gillespie, aber ok för en körten Tiet bi Duke Ellington un weer denn een Jahr in de Band vun Benny Carter.
Marina Ruperti (* 19. September 1952 in Hamborg) is en düütsche Feernsehjournalistin. Ruperti hett vun 1973 bit 1977 an de Universität Hamborg Anglistik, Germanistik un Pädagogik studeert. !977 hett se ehr eerst Staatsexamen un twee Johren later dat tweete Staatsexamen för’t Lehramt an Wolks- un Realscholen afleggt. In de Johren vun 1979 bit 1981 hett se in London för de Sunday Times naforscht un översett. Dorna weer se bit 1983 fre’e Mitarbeitersche bi’t Hamburger Abendblatt. Vun 1983 bit 1987 hett se denn Filmbidrääg un Narichtensennen bi Sat.1 (dormols APF Blick) plaant un modereert. Siet 1987 is Ruperti bi’t ZDF. Se hett vun 1987 bit 1989 dat heute-Journal modereert un dorna bit 1994 dat ZDF-Mittagsmagazin. Vun 1994 an hett se as Moderatersche Nina Ruge in heute Nacht vertreden. In’n Wessel mit Günther Neufeldt föhr se vun 1996 bit 1997 dör dat ZDF-Abendmagazin, un dorna in’n Wessel mit Steffen Seibert dör de Sennen Hallo Deutschland. Vun 2000 bit 2011 hett se dat Magazin ML Mona Lisa modereert un schrifft ok vundaag noch Bidrääg för dat Programm. Ruperti is mit Ruprecht Eser verheiraat un hett twee Kinner.
Michaela Kolster (* 26. Mai 1964 in Veern) is en düütsche Feernsehjournalistin. Kolster is bit 1984 in Leverkusen op’t Freiherr-vom-Stein-Gymnasium gahn un hett dorna bit 1987 Politische Wetenschop, Japanologie un Ne’e Historie an de Rhienschen Friedrich-Wilhelms-Universität Bonn studeert. Se wessel denn an de Sophia-Universität un later an de Waseda-Universität, de beide in’t japaansche Tokio leegt. Na en Tiet as Gast in de USA hett se ehr Studium in Bonn wedder opnahmen un twee Johren later mit den Magister Artium afslaten. Al 1989 weer Kolster fre’e Mitarbeitersche bi’t ZDF in jemehr Studio in Tokio. Vun 1992 an hett se as Baas vun’n Deenst in ZDF-Hööftstadtstudio Bonn arbeit un is dör 1996 Korrespondentin worrn. Dree Johren later is se na Berlin wesselt, un in’n Januar 2010 hett se dat Seggen in’t ZDF-Studio NRW in Düsseldörp övernahmen. Siet November 2012 is Kolster Gewarfsföhrersche vun’t ZDF-Programm vun Phoenix in Bonn. In’n Wessel mit Michael Hirz modereert se de Talkshow Unter den Linden, de eenmol de Week sennt warrt. Levensloop op phoenix.de Michaela Kolster wird bei Phoenix Nachfolgerin von Minhoff, Die Welt, 29. Juni 2012 Unter den Linden, Phoenix.de, afropen an’n 13. März 2013
Christian Sievers (* 10. Dezember 1969 in Offenbach) is en düütschen Feernsehjournalist un Feernseh-Moderater. Sievers hett 1989 sien Abitur maakt. Dorna hett he vun 1989 bit 1995 Rechtswetenschop in Berlin un Freiburg in’n Breisgau studeert un denn dat eerste Staatsexamen maakt. Vun 1989 bit 1991 hett he nevenbi as Reporter bi’n RIAS Berlin arbeit un weer twüschen 1991 un 1993 Moderater un Reporter bi’n Süüdwestfunk in Freiburg un dorna as Moderater un Redakteur bi’n SWF3 in in Baden-Baden. Mit en Stipendium vun de Carl-Duisberg-Sellschop arbeit he denn 1996/97 in de USA bi’t ABC-TV in New Haven, Connecticut. Siet 1997 arbeit Sievers as Moderater un Redakteur bi’t ZDF. He weer dor vun 1998 bit 2000 Moderater un Redakteur bi Sennen as heute, heute mittag oder TOP 7. Bit 2009 hett he ok dat ZDF-Morgenmagazin modereert. Siet 2008 wiest Sievers in’n Rahmen vun de Wahlreportaaschen vun’t ZDF tosamen mit Bettina Schausten de Hoochreken un Wahlresultaten vun de Forschungsgrupp Wahlen. För dat ZDF hett Sievers as Reporter ünner annern ut Israel, den Kosovo un Bosnien bericht un weer bi aktuelle Begeevnissen as to’n Bispeel bi de Terroranslääg vun’n 11. September as Live-Reporter vör Oort. Af Oktober 2009 weer he Baas vun’t ZDF-Utlandsstudio in
Karl V. (* 24. Februar 1500 in Gent; † 21. September 1558 in dat Klooster San Jerónimo de Yuste in de Extremadura) ut dat Huus Habsborg, weer toeerst vun 1516 af an unner den Naam Karl I. (Carlos I) König vun Spanien. He is denn 1519 to’n Röömsch-düütschen König wählt wurrn. Na siene Krönung 1520 hett he sik „utwählten“ Kaiser vun dat Hillige Röömsche Riek nömmt. 1530 is he denn, as lesten röömsch-düütschen Herrscher, vun den Paavst to’n Kaiser kröönt wurrn. Dat weer in Bologna un de Paavst is dormols Clemens VII. ween. An’n 23. August 1556 hett he Bott geven un den spaanschen Throon for sien Söhn Philipp II. free maakt. De Kaiserkroon hett he dortieds sien Broder Ferdinand I. overlaten. Karl V. harr dat dor up afsehn, over de ganze Welt to regeern. He seeg dat so, dat de Kaiser over de annern Könige stunn. He hett dat ok so verstahn, dat he den Freden in Europa bewohren un dat he dat Avendland schulen dö vor dat Osmaansche Riek. Ok de Karken, meen he, harr he to schulen un dor for to sorgen, dat dor Reformen in Angreep nahmen würrn. Vundeswegen, dat König Franz I. vun Frankriek de
Ned Thomas Beatty (* 6. Juli 1937 in Louisville, Kentucky) is en US-amerikaanschen Schauspeler, de an mehr as 200 Filmen mitarbeit hett. Bekannt worrn is he vör allen dör sien Rull in den Film Superman vun 1978 un as Opper Bobby Trippe in sien Debütfilm Deliverance vun 1972. Beatty is de Söhn vun Margaret Fortney Beatty, borene Lennis, un Charles William Beatty. He hett en Süster, Mary Margaret Beatty Gwinner. Beatty is religiös optogen worrn un füng al mit teihn Johren an, in’n Gospelchor un in’n Karkenchor to singen. Dormit hett he Geld dorto verdeent, för den Ünnerholt vun de Familie. Mit 19 Johren harr he sien eersten Optritt an’t Theater mit dat Stück Wilderness Road. An de Transylvania Universität in Lexington, Kentucky, hett Beatty Musik studeert, wat he aver nich toenn bröcht hett. Later is he an’t Clarksville Little Theater un an’t Actors Theater in Louisville optreden. Sien beropensten Optritt harr he 1966 an’n Broadway in Arthur Miller sien Death of a Salesman. Dor hett em ok John Boorman sehn un em för sien Film Deliverance winnen künnt. Dormit füng Beatty sien Loopbahn as Filmschauspeler an. Bi de Dreiharbeiten hett he de Schauspelersche Belinda Rowley drapen, de later sien
Texas Terror is de Titel vun den US-amerikaanschen B-Western ut dat Johr 1935 mit John Wayne in de Hööftrull. De Film weer an verscheden Öörd in Kalifornien dreiht. De Premiere weer an’n 1. Februar 1935 in de USA. De junge Sheriff John Higgins is achter dree Verbrekers her, de sik an en Expresshütt wiet af versteken doot. Man, dor in de Hütt maakt jüst de olle Dan en Poos un warrt vun de Rovers doodschaten. Vördem de Banditen utneiht, laat se dat so utsehn, as weer Dan an’n Roov bedeeligt wesen. John glöövt, dat he sülvst an den Dood vun sien Fründ un Pleegvadder Dan Schuld is. Togliek aver is he övertüügt, dat Dan nix mit den Roov to doon harr. Also leggt he sien Sheriff-Steern af un geiht weg ut de Stadt. In de Wildnis söcht he na Gold, frünnt sik mit en Stamm vun Indianers an un geiht blangento op Gesettlose daal, de sien Weg krüüzen doot. To Tofall will dat, dat he een Dag Dan sien Dochter Bess to Hülp kummt, de torüch in de Gegend kummt, üm de Farm vun ehrn Vadder to övernehmen un op’n Weg vun Rovers överfallen warrt. Op Raat vun den Sheriff
Christofer von Beau (* 14. Januar 1963 in München) is en düütschen Schauspeler. Sien Schauspeelutbillen kreeg he an de renommeert American Academy of Dramatic Arts in New York. Buterdem hett he en Shakespeare-Workshop bi Judy Magee besöcht un kreeg Singutbillen bi William Drake. Allgemeen bekannt wurr he dör de Rull vun den Franz Ainfachnur in de Krimireeg SOKO 5113, de he siet 1996 dorstellen deiht. Dorneven hett he siet 1995 aber ok Upträen in anner Serien, as Rosa Roth, SOKO Köln. He is aber ok as Theaterschauspeler un Musicaldorsteller aktiv. Christofer von Beau in de Internet Movie Database (engelsch) Indrag bi den ZDF
The Fourth Protocol (op plattdüütsch so veel as „Dat veerte Protokoll“; dt. Titel: Das vierte Protokoll) is en britischen Thriller ut dat Johr 1987 mit Michael Caine un Pierce Brosnan. De Titel baseert op en fiktiv geheem Tosatzprotokoll to’n Atomwapensparrverdrag vun 1968, mit dat sik de Atommächt in de Plicht begevenhebbt, atomare Wapen blots dör normale militäärsche Middel as Flegers oder Raketen in’t Teel to bringen, un nich to’n Bispeel op’n Frachtweg. Dat Dreihbook baseert op den Roman „The Fourth Protocol“ vun Frederick Forsyth, den he 1984 rutbröcht hett. Schreven weer dat Dreihbook vun Forsyth sülvst mit Hülp vun Richard Burridge un George Axelrod. Dreiht weer de Film an Öörd in Finnland un England. In de US-amerikaanschen Kinos hett he ruchweg 12,4 Millionen US-Dollar inspeelt. De britische Agent Preston is in den Fall Berenson ünnerwegens, de Geheempaperen vun de NATOverswinnen laten hett. Dorbi leggt he sik ok mit sien Baas an, hett aver Spood mit sien Vörgahn un kriggt ok den Middelsmann tofaten. So warrt de Geheemdeenst gewohr, dat de Dokumenten an de Sowjetunion gahn sünd. Mit de Informatschonen hett de KGB-Viez achter den Rüch vun sien Baas, General Karpov, en Plaan utklamüstert: De KGB-Major Petrofsky kriggt vun em den
The Fourth Protocol betekent The Fourth Protocol, Roman vun Frederick Forsyth ut dat Johr 1984, The Fourth Protocol, Reeknerspeel ut dat Johr 1985, dat op den Roman baseert, The Fourth Protocol, Film na den Roman ut dat Johr 1987. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Pablo Picasso, egentlich Pablo Ruiz Picasso, (* 25. Oktober 1881 in Málaga, Spanien; † 8. April 1973 in Mougins, Frankriek) weer en spaansch Maler, Grafiker un Bildhauer. Sien umfangriek Gesamtwark, dessen Gesamttall up 50.000 schätzt wurrd, umfaat Gemälde, Teeknungen, Grafiken, Plastiken un Keramiken. Dat is präägt dör en groot Völfalt vun künstlerisch Utdrucksformen. De Warken ut sien Blau un Rosa Periood, un de Begrünnen vun den Kubismus tosommen mit Georges Braque billen den Anfang vun sien besünner Künstlerloopbahn. To den bekanntst Warken vun Picasso hörrt dat Bild Les Demoiselles d’Avignon (1907). Dat wurr to’n Slötelbild vun de Klassische Moderne. Mit Utnahm vun dat monumental Gemälde Guernica (1937), en künstlerisch Ümsetten vun de Schrecken vun den Spaanschen Börgerkrieg, hett kien anner Kunstwark vun dat 20. Johrhunnert de Forschung so herutfordert as de Demoiselles. Dat Motiv vun de Fredensduuv up dat Plakat, dat he 1949 för den Pariser Weltfredenskongress schafft hett, wurr weltwiet to en Fredenssymbol. Picasso ist neben Salvador Dalí en Künstler vun dat 20. Johrhunnert, för de sien Wark all to Levenstieden twee Museen inricht wurrn, dat Museu Picasso in Barcelona un dat Musée Picasso in Antibes. Pablo Ruiz Picasso weer dat eerste Kind vun José Ruiz Blasco (1838–1913) un
Werner Hans Schmidt (* 9. März 1944 in Ansbach) is en düütsch Grafiker un Breefmarkenkünstler. Schmidt leevt un arbeit in Frankfort an’n Main. De eersten, vun hüm gestalt Breefmarken, weern de Breefmarken to dat Instimmen up de Olympisch Sömmerspelen 1972 ut dat Johr 1969. Eerst över 30 Johr later, af 1999, geev dat wiedere Breefmarkendesigns för de Düütsch Bundespost. As sien wichtigst Breefmark bit dorhen hett he de Breefmark to’n Anlaat vun den Dood vun Paapst Johannes Paul II. ansehn. De Grundlien vun sien Kunst luut nah eegen Angaven: Gutes Design ist dezent. Es beschränkt sich auf das Wesentliche. Philatelie-Magazin Postfrisch, Juli/August 2005 Werner Hans Schmidt. Mehr Biller, Videos oder Audiodateien to’t Thema gifft dat bi Wikimedia Commons.
Bianba Zaxi (* 20. Februar 1965 in Tibet) is en chineesch Bargstieger. He hett to Tiet 13 vun de 14 Achtdusender besteegen. In dat Johr 1985 stunn Zaxi eerstmals up den Tipp vun den Cho Oyu. 1992 hett he de Eerstbestiegen vun den Namcha Barwa schafft, een Johr later kunn he mit de Annapurna un den Dhaulagiri twee Achtdusender in een Johr bestiegen. Dat gelung hüm ok in dat folgen Johr, as he neben den Cho Oyu ok den Shisha Pangma bestiegen kunn. Dornah folgten in de nächst dree Johr Gasherbrum II (1995), Manaslu (1996) un Nanga Parbat (1997). In dat Johr 1998 kunn he mit den Lhotse un den Kangchendzönga twee hooch Achtdusender in een Johr bestiegen. Dree Johr later reck Zaxi den Vörtipp vu den Broad Peak. Mit dat Bestiegen vun den Makalu (2003), K2 (2004) un Gasherbrum I in dat Johr 2007 hett he 13 Achtdusender besteegen. In 2005 wurr he bi en Steenslag swoor versehrt. Dorbi keem de Bargstieger Ren Na (nömmt Rena) to Dood. Cering Doje överleev dat Unglück. Körtbericht to dat Unglück up www.k2climb.net
De Oscar för de beste Kamera is en Utteken för de Kameralüüd vun en Film. In disse Kategorie weer al vun Anfang an en Oscar vergeven. In de Tiet vun 1940 bit 1967 – mit Utnahm vun 1958 – geev dat in disse Kategorie jümmer twee Oscars, vunwegen dat Swartwitt- un Farvfilmen unafhanggig vun’nanner beweert worrn sünd. De nafolgen Tabell wiest de Filmen na dat Johr vun de Priesverlehen.
Vincenzo Nibali (* 14. November 1984 in Messina) is en ehmalger italieensch Radrennfohrer. Nahdem he all in sien Jöögdtiet bi Rad-Weltmeesterschapen Medaillen winnen kunn, kreeg he 2005 sien eersten Profi-Verdrag bi dat Team Fassa Bortolo. Ok dor weer he all temelk spoodriek. Siet 2006 fohrt he denn för den Liquigas Rennstall. Bi de Settimana Internazionale kunn he denn all een Deelstreck winnen. Bi de Eneco Tour keem he in de Gesamtwertung up den 3. Platz. Sien bit dorhen gröttste Spood weer denn aber de Sieg bi dat Rennen GP Ouest France. 2008 nehm he an de Olympisch Sömmerspelen deel. Bi den Giro d’Italia 2010 wunn he mit sien Team dat Mannschapstietfohren un kunn dree Daag lang dat Maglia Rosa dragen. Dorto wunn he de 14. Deelstreck un keem in de Gesamtwertung up den 3. Platz. Enn’ September 2010 wunn he denn de Vuelta a España, ok wenn he nich een Deelstreck wunnen harr. 2011 hett he kien Rennen wunnen, keem aber bi den Giro d’Italia in de Gesamtwerung up den tweeten Platz. 2012 wunn he aber een Deelstreck un de Gesamtwertung bi de Fröhjohrs-Rundfohrt Tirreno-Adriatico. Ok bi de Tour of Oman wunn he een Deelstreck. Bi de Tour de France
Jan Kodeš (* 1. März 1946 in Prag) is en ehmalger tschechoslowaaksch Tennisspeler. To Anfang vun de 1970er Johren hett he dree Grand-Slam-Turniere wunnen. Kodeš sien eerst groot Triumph weer up den Aschenplatz vun Roland Garros in Paris bi de French Open. He wunn dor 1970, as he Željko Franulović 6:2, 6:4 un 6:0 slahn dee. In dat folgen Johr hett he sien Titel gegen Ilie Năstase verteedigt, ehe he 1973 up Gras in Wimbledon wunn. In’t Halffinale wunn he dorbi gegen Roger Taylor un in’t Finale kunn he sück denn gegen Aleksandre Metreweli dörsetten. Kodeš kunn disse Siege in Paris un Wimbledon nich wedderhalen, bi de Australian Open is he nie nich antreden. Bi de US Open in New York stunn he in de Johren 1971 un 1973 jeweils in’t Finale, verlor dor aber gegen Stan Smith bzw. John Newcombe. Sien hööchste Ranglistenplatzeeren weer Positschoon 4 in’ September 1973. All tosommen hett he acht Eenzel un 17 Düppeltitel wunnen. 1990 wurr he in de International Tennis Hall of Fame upnommen. ATP-Profil (engelsch) ITF-Profil (engelsch) Davis-Cup-Statistik (engelsch) Jan Kodeš in der „International Tennis Hall of Fame“ (engelsch mit Bild) DNB-Katalog Personennaamdatei
Blue Steel is de Titel vun en US-amerikaanschen B-Western ut dat Johr 1934 mit John Wayne in de Hööftrull. Speelbaas weer Robert N. Bradbury, de ok dat Dreihbook to den Film schreven hett. De Film is an verscheden Öörd in’n US-Bundsstaat Kalifornien dreiht worrn. De Premiere weer an’n 10. Mai 1934 in de USA. Laat in de Nacht bringt en Postkutsch 4000 US-Dollar in en Hotel, dat in’n Safe inslaten warrt. Man, buten hett en Röver luert un sik de Kombinatschoon vun den Safe afkeken un holt dat Geld dor rut, as all slapen doot. Dat kriggt ok John Carruthers mit, de sik to’n Slapen heemlich in dat Hotel sleken harr. De Sheriff sett em na, vunwegen dat he em in Verdacht hett. Man, den annern Dag kummt dat in de Neeg to en Överfall op en Trek mit Levensmiddel un Woren, bi den Dan Mason dootschaten warrt. John un de Sheriff kamt sien Dochter Betty to Hülpt un verfolgt de Banditen. Dorbi fallt de Sheriff vun’t Peerd in en Slucht. John kann em aver redden. Betty finnt Ünnerkunft bi den rieken Ünnernehmer Malgrove, de de heemliche Kopp vun de Bande is. Dör de velen Överfäll, hebbt de Lüüd in
De French Open (offiziell Tournoi de Roland Garros, „Roland-Garros-Turnier“, nömmt) sünd dat tweet Tennisturnier vun de Grand-Slam-Turniere un finnen siet 1891 jedes Johr tüschen Midden Mai un Anfang Juni in dat 16. Arrondissement in Paris statt. De French Open sünd dat eenzig Sandplatzturnier vun de Grand-Slam-Serie un stellen en besünner Herutfordern för de Speler dor, wiel dat Speel up Root Asch wesentlich langsomer as bispeelswies up Hartplatzbelääg is. Dat hett to Folg, dat de Matches in' Dörsnitt länger düern as Spelen bi anner Grand-Slam-Turnieren. De Center Court in Paris is nah Philippe Chatrier (1926–2000) nömmt. Dat eerste „Championnat de France international de Tennis“ (de internationale Tennis-Meeesterschapen vun Frankriek) funn 1891 in Paris statt. De eerste Sieger in't Herren-Eenzel weer de Brite H. Briggs. De Fruen kunnen eerstmals 1897 antreden. Bit 1925 weer de Turnier-Start blots franzöösch un en bannig beschränkt Antall vun utwählt utlännsch Athleten vörbehollen. In disse eerst Johrteinten wurr noch up Rasen speelt un de Utdragensoort wessel tüschen den „Racing Club de France“ un den „Stade Français“. 1928 wurr in' Rahmen vun en bevörstahn Daviscup-Utnannersetten dicht bi Porte d'Auteuil en nee Tennis-Stadion baut. Dat wurr nah den in Frankriek as Held vun den Eersten Weltkrieg verehrten Kampfleger Roland
Edwin Thomas „Ed“ Shaughnessy (* 29. Januar 1929 in Jersey City; † 24. Mai 2013 in New Jersey) weer en US-amerikaansch Jazz-Slagtüüchspeler. Shaughnessyhett af 1943 sück dat Slagtüüchspelen toeerst sülvst bibrocht, kreeg denn aber Anleiden vun sien Früend Sid Catlett. Sien professionell Loopbahn fung 1946 mit Jack Teagarden 1948 mit George Shearing, mit Georgie Auld un Charlie Ventura (1948 bit 1950) an. In de 1950er Johren weer he Liddmaat vun de Bands vun Benny Goodman (Europa-Tournee 1950, wiels de he bi de Roy Eldridge and His Little Jazz Vol. 1-Session mitwarken dee) un Tommy Dorsey (1950), Lucky Millinder (1951) un hett ok mit Johnny Richards arbeiten. Dornah fung he an as Studiomusiker in New York to arbeiten. Enn' vun de 1950er Johren harr he mit Teddy Charles de Grupp Jazz Four. To glieker Tiet studeer he Enn' vun de 1050er Johren Klaveer, Kornett un Kompositschoon. Anfang vun de 1960er Johren weer he Partner vun Count Basie (in fiev Alben-Upnahmen) un wurr Liddmaat vun dat Orchester vun de Tonight Show ünner Doc Severinsen, dat he dartig Johr dartig Johr lang bit 1992 anhörrn dee (af 1972 in Los Angeles). Dorneben weer Shaughnessy en söcht Big-Band-Musiker. 1962 weer he Liddmaat vun dat
Hildegard Krekel (* 2. Juni 1952 in Köln; † 26. Mai 2013 in Köln) weer en düütsche Schauspelerin un Synchroonsnackerin. Bekannt wurr se vör allen as Rita, de Dochter vun Alfred Tetzlaff („Ekel Alfred“) in Wolfgang Menge sien satirisch TV-Familienserie Ein Herz und eine Seele. As Synchroonsnackerin hett se ünner annern Bette Davis un Helen Mirren hör Stimm lehnt. Krekel hett all mit söss Johren in Kinnerserien vun den WDR-Hörfunk snackt. In dat Öller vun 15 Johren fier se hör eersten grooten Spood in de Gerhart-Hauptmann-Verfilmung Die Ratten. In de 1990er Johren speel se neben Rudi Carrell in de RTL-Serie Rudis Urlaubsshow un an de Siet vun Hape Kerkeling in Club Las Piranjas. Af 1998 speel Hildegard Krekel in de WDR-Serie Die Anrheiner de Weertsfru Uschi Schmitz as ok af 2011 in de Nachfolgeserie Ein Fall für die Anrheiner. Hildegard Krekel weer de Süster vun de Schauspelerin un Singerin Lotti Krekel. Se harr twee Döchter un weer mit den fröheren Footballbatschonalspeler Max Lorenz verheiraadt. Hör Dochter Miriam Krekel is Redaktschoonsleiterin vun de Berlin-Utgaav vun de Bild-Zeitung. Hildegard Krekel is an' 26. Mai 2013 an en Krebserkrankung storven. Hildegard Krekel. Mehr Biller, Videos oder Audiodateien to’t Thema gifft dat bi Wikimedia